eBook Nu privi inapoi - Tudor Calin Zarojanu
Un roman pe care il veti indragi din cel putin trei motive: are firesc si naturalete, pentru ca este despre viata, despre iubire, despre cautari personale, fara nimic artificial; ne regasim confidenti si martori oculari ai experientelor si introspectiilor personajului principal, Stefan Munteanu; mesajul acestei povesti de viata este inrudit cu cel al psihologiei si literaturii de dezvoltare personala: indiferent de experientele de viata pe care le traim, conteaza sa le metabolizam, sa le asimilam si sa mergem mai departe fara sa privim inapoi... Viata este frumoasa. ''Viata este fantastica, tot ce urmeaza sa ti se intample va fi fermecator, oamenii sunt mai buni decat esti tentat sa crezi, fiecare floare merita a fi mirosita, fiecare munte poate fi urcat, fiecare clipa trebuie traita, dar nu privi inapoi! Nu vei deveni nici mai intelept, nici mai prudent. Vei face exact aceleasi greseli, dar - in plus - le vei face fara placere, fara speranta, cu moartea in suflet.'' - (fragment) ''Cine a avut sau va avea curiozitatea sa il citeasca pe Tudor Calin Zarojanu va descoperi singur un liant sau mai multe care leaga acest roman de altele doua (deja publicate: Revolutie personala si Reluare cu incetinitorul) care refac - intr-o cronologie dictata de alte ratiuni decat cea pur calendaristica, fara conditionarea de a citi intreaga ''trilogie'', probabil urmand o logica inefabila a inimii si a intamplarii - cateva felii de viata traite de un tanar in Romania, intr-o sectiune temporala cuprinsa intre anii 1985 si cativa putin dupa 1989, an crucial, inca putin reconstituit... Dar sa nu spunem mai multe... Lectura este o experienta unica, personala. Cheile de lectura le putem folosi ori nu. Doar in literatura, prin lectura, suntem cu adevarat oameni liberi.'' - Alina Hucai, redactor